EkBass/fiwiki-20250220-pages-articles huggingface dataset:
Bernard Lacombe

Bernard Lacombe (s. 15. elokuuta 1952) on ranskalainen jalkapallovalmentaja ja entinen hyökkääjä. Hän on tehnyt pitkän uran Olympique Lyonnais'n valmennus- ja johtotehtävissä. == Ura pelaajana == Lacombe aloitti pelaajauransa Olympique Lyonnais'ssa, jonka edustusmiehistössä hän debytoi vuonna 1969. Hän pelasi ensimmäisellä kaudellaan viisi ottelua ja onnistui kerran maalinteossa. Läpimurtonsa hyökkääjänä pelannut Lacombe teki kaudella 1971–1972, jolloin hän iski 36 liigaottelussa 19 maalia. Hän pelasi Lyonissa kauteen 1977–1978 saakka ja oli voittamassa Coupe de Francen mestaruutta 1973. Lacombe siirtyi kaudeksi 1978/79 Lyonin paikallisvastustaja AS Saint-Étienneen, jossa pelasi kuitenkin vain yhden kauden. Kesällä 1979 hän jatkoi uraansa FC Girondins de Bordeaux'ssa, jota hän sitten edustikin uransa loppuun saakka. Bordeaux'ssa Lacombe voitti kolme Ranskan mestaruutta entisen pelaajakaverinsa Aimé Jacquet'n toimiessa seuran päävalmentajana. Kaikkiaan Lacombe iski urallaan 255 maalia pääsarjassa, ja hän on kaikkien aikojen toiseksi paras maalintekijä Delio Onnisin jälkeen. Ranskan maajoukkueessa Lacombe pelasi vuosina 1973–1984 kaikkiaan 38 maaottelua ja teki 12 maalia. MM-kisoissa 1978 hän teki Italiaa vastaan maalin 31 sekunnin pelin jälkeen, mikä on nopein ranskalaisen tekemä maali maajoukkueessa. Lacombe edusti Ranskaa myös MM-kisoissa 1982 sekä oli mukana Euroopan mestaruuden voittaneessa joukkueessa 1984. === Meriitit pelaajana === * Ranskan mestaruus (3): 1984, 1985, 1987 * Coupe de France (3): 1973, 1986, 1987 * Coupe des Alpes: 1980 * Euroopan mestaruus: 1984 * MM- kilpailut **Neljäs: 1982 **1. kierros: 1978 == Ura valmentajana == Pelaajauransa jälkeen Lacombe palasi Olympique Lyonnais'n palvelukseen ja toimi seuran urheilutoimenjohtajana vuosina 1988–1996. Hän siirtyi päävalmentajaksi lokakuussa 1996 Guy Stéphan'n saatua potkut tehtävistään. Lacombe johdatti Lyonin parhaimmillaan liigassa kolmanneksi kausina 1998–1999 ja 1999–2000. Kesällä 2000 hän jätti tehtävänsä päävalmentajana, mutta jatkoi seuran palveluksessa général managerina ja puheenjohtaja Jean-Michel Aulas'n erityisavustajana. Nämä tehtävät hän jätti vuonna 2008. == Lähteet == Luokka:Ranskalaiset jalkapallovalmentajat Luokka:Ranskalaiset jalkapalloilijat Luokka:Vuonna 1952 syntyneet Luokka:Elävät henkilöt Luokka:Jalkapallon Euroopan mestarit
Siipikantaiset

Siipikantaiset (Pterygota) on hyönteisten alaluokka. Siihen kuuluvat kaikki sekä nykyään elävät että sukupuuttoon kuolleet hyönteiset, joilla on siivet, joskin muutamilta ryhmiltä siivet ovat evoluution saatossa uudestaan hävinneet. Siipikantaisten keskeisimpänä tuntomerkkinä ovat hyönteisen keskiruumiin toisesta ja kolmannesta segmentistä lähtevät siivet. Muutamissa lahkoissa ja joidenkin yksittäisten ryhmien tapauksessa siivet ovat myöhemmin surkastuneet olemattomiin. Taksonomisesti siipikantaisten alaluokka jaetaan uussiipisiin ja muutamaan muuhun, alkeellisempaan osaluokkaan. Ryhmä kehittyi kivihiilikaudella, noin 300 miljoonaa vuotta sitten ja sen ensimmäiset edustajat ovat muodostaneet maapallon ensimmäisen lentokykyisten eläinten ryhmän.http://tolweb.org/Pterygota/8210 == Luokittelu == Eräs siipikantaisten luokittelu: * Alaluokka: Siipikantaiset (Pterygota) ** Osaluokka: Uussiipiset (Neoptera) ** Ylälahko: †Clareocercaria ** Ylälahko: †Hypoperlidea ** Ylälahko: †Palaeodictyopterida ** Lahko: Päivänkorennot (Ephemeroptera) ** Lahko: †Glosselytrodea ** Lahko: Sudenkorennot (Odonata) ** Lahko: †Paoliida ** Lahko: †Reculida ** Alalahko: †Eukulojina == Lähteet == *
De bello Hispaniensi

De bello Hispaniensi () on Julius Caesarin Hispanian sotaa käsittelevä teos. Sen kirjoittajan on väitetty olleen Julius Caesar, mutta tyylianalyysien mukaan sen kirjoittaja oli joku muu. Teoksen kirjoittajaksi on väitetty myös muun muassa Aulus Hirtiusta, mutta tätä ei pidetä enää todennäköisenä. Hirtius kirjoitti Caesarin Gallian sotaretkeä käsittelevän Gallian sodan (Commentarii de bello Gallico) kahdeksannen osan ja Aleksandrian sotaa käsittelevän de bello Alexandrinon. On myös ehdotettu että de bello Hispaniensis ja de bello Africo olisivat jonkun toisen tekemiä käsikirjoituksia, joita Hirtius aikoi käyttää valmistelevansa teoksen materiaalina.Way s. vii-xi De bello Hispaniensista on väitetty latinankielisen kirjallisuuden surkeimmaksi teokseksi. Teksti on paikoin kieliopin vastainen ja usein vaikeaselkoinen. Nykypäivään teos on säilynyt useassa käsikirjoituksessa, joista vanhimmat ovat 900-luvulta. Käsikirjoitusten kopioinnin yhteydessä on tekstiin tullut useita aukkoja ja kuusi sataa eri virhettä. == Lähteet == * === Viitteet === Luokka:Antiikin latinankieliset kirjat Luokka:Kirjat historiasta
Chama Cha Mapinduzi

Chama Cha Mapinduzi eli vallankumouspuolue on Tansanian valtapuolue. Puolue perustettiin vuonna 1977 silloisen presidentin Julius Nyereren johdolla yhdistämällä mannermaan valtapuolue Tanganyika African National Union (TANU) ja Sansibarin suosituin Afro-Shirazi Party eli ASP. Vuonna 2010 valitussa parlamentissa Chama Cha Mapinduzilla on 270 paikkaa 384:stä. Sillä on enemmistö myös Sansibarin edustajainhuoneessa. Puolueen puheenjohtaja Samia Suluhu Hassan valittiin Tansanian presidentiksi vuonna 2021. == Lähteet == == Aiheesta muualla == * CCM kotisivut Luokka:Tansanian politiikka Luokka:Tansanian puolueet Luokka:Sosialistiset puolueet
Gunnar Rancken

Gunnar Engelbrekt Rancken (2. heinäkuuta 1890 Vaasa – 6. huhtikuuta 1971 Tampere) oli suomalainen kirjallisuudentutkija ja suomentaja. Rancken on suomentanut latinan- ja kreikankielistä antiikin kirjallisuutta, muun muassa Gallian sodan, joka ilmestyi suomeksi 1927. ==Teoksia== * Klassillisaiheisia runosuomennoksia teoksessa Kertomus Oulun yhteislyseon viidennestä lukuvuodesta 1924-1925. Oulu 1925 * Poimintoja klassillisesta runoudesta : käännöksiä kreikasta ja latinasta. Tekijä, Oulu 1927 * Anakreon ja anakreonttinen runous Suomessa. 1, Aika 1770-1830. Kirjallisuudentutkijain seuran vuosikirja 2. Suomalaisen Kirjallisuuden Seura, Helsinki 1932 * Faabelien elämää Suomessa 1, Johdanto ja profaanikirjallisuutemme faabelien elämää Ruotsi-Suomen aikana, Helsingin yliopiston väitöskirja. Tekijä, Tampere 1950 * Zachris Topeliuksen kuvakielestä ja faabeleista : Sananmies runokuvien viidakossa ja faabelien tarhassa. Tampereen yliopisto, 1968 Acta Universitatis Tamperensis. Ser. A; 5 == Suomennoksia == * Gaius Julius Caesar : Gallian sota : Commentarii de Bello Gallico ; latinasta suom. ja selityksillä varustanut Gunnar Rancken. Kariston klassillinen kirjasto 40. Karisto 1927, 2. painos 1949, 3. painos 1988 * Pyhä Kolmiyhteisyys : 15-vuosisadalta ; suom. Gunnar Rancken ; Kolminaisuus ; tekijä tuntematon. Suomen kanttori-urkuriliiton kirkkokuorojen ohjelmistoa 98-99. Helsinki 1967 ==Lähteet== * (Arkistoitu linkki) Luokka:Suomentajat Luokka:Suomalaiset kirjallisuustieteilijät Luokka:Vuonna 1890 syntyneet Luokka:Vuonna 1971 kuolleet
Perakamanna

Perakamanna on kaupunki Malappuramin piirikunnassa, Keralan osavaltiossa, Intiassa. Vuoden 2011 väestönlaskennassa siellä asui 31 563 asukasta. == Lähteet == Luokka:Keralan kaupungit
Sevdalin Marinov

Sevdalin Ilijanov Marinov (, s. 11. kesäkuuta 1968 Asenovgrad, Plovdiv, Bulgaria) on entinen bulgarialainen painonnostaja ja olympiavoittaja. Marinov voitti kultaa Soulin 1988 olympialaisissa kevyimmässä eli alle 52-kiloisten sarjassa maailmanennätystuloksella 270 kg. Hän nosti tempauksessa maailmanennätyksen 120 kg ja työnsi 150 kg. Marinov voitti maailmanmestaruuden alle 52-kiloisten sarjassa vuosina 1985, 1986 ja 1987. Hän voitti Euroopan- mestaruuden alle 52-kiloisissa vuosina 1985, 1986, 1987 ja 1988 sekä alle 56-kiloisissa vuonna 1990. Hän saavutti EM-hopeaa alle 56 kilon sarjassa vuonna 1989. == Lähteet == * * Luokka:Bulgarialaiset olympiavoittajat Luokka:Bulgarialaiset painonnostajat Luokka:Vuonna 1968 syntyneet Luokka:Elävät henkilöt
Wilmar International

Wilmar International tai Wilmar on vuonna 1991 perustettu Singaporessa listattu maatalousyritys. Wilmar International oli BBC:n mukaan vuonna 2007 ja Forbesin mukaan vuonna 2009 maailman suurin palmuöljy-yritys.Losing land to palm oil in Kalimantan bbc 3.8.2007Martua Sitorus on Indonesia's 40 Richest (2009) Forbes 2.12.2009 Wilmar Internationalin hallussa on yli 400 tehdasta.http://www.wilmar-international.com/about_index.htm ==Johtajat== Yritystä johtaa Kuok Khoon Hong, joka oli Forbesin mukaan Singaporen 3:nneksi rikkain henkilö vuonna 2009. Yritysjohtajista Martua Sitorus on Forbesin mukaan Indonesian toiseksi rikkain henkilö. Kuok Khoon Hong on Singapore's 40 Richest (2009) Forbes 9.9.2009 ==Asiakkaat== Unilever on merkittävimpiä Wilmarin ostajia. Unileverin mukaan heidän palmuöljynsä oli vuonna 2007 peräisin Sumatralta, mutta yritys ei ollut asiasta 100 % varma. Unilever ja Wilmar ovat Roundtable on Sustainable Palm Oilin (RSPO) jäseniä tehden yhteistyötä mm. WWF:n kanssa, siten että WWF saa palkkion sertifikaatin käytöstä. == Kritiikki == Hollannin Maan Ystävät teki vuonna 2004 selvityksen Wilmar-yhtiöön kuuluvasta öljypalmuyhtiöstä PT Jatim Jaya Perkasa. Se toimi Sumatralla Riaun maakunnassa. Sen hallussa oli 20 800 hehtaaria maata. Hollantilainen Rabobank ja kansainvälinen rahoitusyhtiö IFC rahoittivat Wilmar-konsernia. Satelliittikuvista näki, että yhtiö oli raivannut kaikki viljelmänsä metsään Riaun rannikon suosademetsäalueella, mikä jatkui ainakin vuonna 2004. Turpeen syvyys oli yli neljä metriä, mikä Indonesian lain mukaan on suojeltava. Siitä huolimatta yritykselle myönnettiin maankäyttölupa alueelle vuonna 1997. Asukkaiden mukaan alueella elää uhanalaisia sumatrantiikereitä. Viljelmistä syntyi vuonna 2004 konflikti paikallisten osuuskuntien kanssa. Pian Maan Ystävien selvityksen jälkeen Wilmar myi yhtiön ja liittyi palmuöljy-yhdistykseen. Heinäkuussa 2007 Maan Ystävät ja kaksi Indonesian kansalaisjärjestöä kritisoivat Wilmaria laittomista metsähakkuista Länsi-Kalimantanissa Indonesiassa. == Katso myös== * Indonesian ympäristöpolitiikka * Metsäkato Indonesiassa ==Lähteet== Luokka:Indonesialaiset yritykset Luokka:Singaporelaiset yritykset Luokka:Pörssiyhtiöt
Tomi Sivenius

Tomi Eerik Sivenius on lappeenrantalainen laulaja ja kitaristi, joka tunnetaan yhtyeistä Pronssinen Pokaali, Magneetti ja Kotiteollisuus. Sivenius oli Kotiteollisuuden kitaristi-laulaja 1990-luvun alussa, jolloin yhtyeen nimi oli vielä Hullu ukko ja kotiteollisuus. Hän oli mukana yhtyeen kahdella vuonna 1993 julkaistulla demolla. Kotiteollisuuden jälkeen Sivenius lauloi vuosina 1995–2000 toimineessa Pronssisessa Pokaalissa, jolta ilmestyi kolme albumia. Yhtye aktivoitui uudelleen vuonna 2007, jolloin se julkaisi kokoelma-albumin ja live-dvd:n. Sivenius soitti myös kitaraa Magneetissa, jonka ainoa albumi ilmestyi vuonna 1998. Vuonna 2001 hän julkaisi sooloalbumin Osa sinua. == Lähteet == == Aiheesta muualla == * * Luokka:Kotiteollisuus (yhtye) Luokka:Suomalaiset kitaristit Luokka:Suomalaiset rocklaulajat Luokka:Syntymävuosi puuttuu Luokka:Elävät henkilöt
Ivan Ivanov

Ivan Ivanov Ivanov (, s. 27. elokuuta 1971 Šumen, Bulgaria) on entinen bulgarialainen painonnostaja ja olympiavoittaja. Ivanov voitti kultaa Barcelonan 1992 olympialaisissa kevyimmässä eli alle 52-kiloisten sarjassa tuloksella 265 kg. Hän nosti tempauksessa 115 kg ja työnnössä 150 kg. Atlantan 1996 olympialaisissa hän sijoittui kevyimmässä eli alle 54-kiloisten sarjassa kuudenneksi. Sydneyn 2000 olympialaisissa kevyin sarja oli alle 56 kiloa, ja Ivanov sijoittui siinä alun perin toiseksi mutta menetti mitalinsa jäätyään kiinni dopingtestissä. Ivanov voitti maailmanmestaruuden alle 52-kiloisten sarjassa vuosina 1989, 1990 ja 1991 sekä alle 54-kiloisissa vuonna 1993. Hän voitti Euroopan-mestaruuden alle 52-kiloisissa vuosina 1989 ja 1990, alle 56-kiloisissa vuosina 1992 ja 1998 sekä alle 54-kiloisissa vuonna 1993. Lisäksi hän saavutti yhden MM-hopean, yhden MM-pronssin, kaksi EM-hopeaa ja kaksi MM-pronssia. == Lähteet == * * Luokka:Bulgarialaiset olympiavoittajat Luokka:Bulgarialaiset painonnostajat Luokka:Dopingrikkomuksesta tuomitut bulgarialaiset Luokka:Dopingrikkomuksesta tuomitut painonnostajat Luokka:Vuonna 1971 syntyneet Luokka:Elävät henkilöt
Imulaite

Imulaite on lääketieteellinen laite, jota käytetään oksennuksen ja muiden eritteiden poistamiseen esimerkiksi potilaan hengitysteistä. Laite koostuu imuyksiköstä, letkusta ja säiliöstä johon imetty aines kerääntyy. Laitteet toimivat sähköllä. Imulaitteet voivat olla kannettavia ja akkukäyttöisiä, jotta ensihoitajat voivat ottaa ne mukaan potilaan luokse. Sairaaloissa ja terveyskeskuksissa voidaan käyttää hapella tai paineilmalla toimivia imulaitteita. == Lähteet == Luokka:Lääketieteellinen tekniikka
Argentiinan vaakuna

Argentiinan vaakuna on Argentiinan kansallistunnus lipun, moton ja kansallislaulun ohella. Se otettiin käyttöön 12. maaliskuuta 1813 ja nykyinen versio vuonna 1944. Vaakunan soikion muotoinen kilpi on jaettu kahteen yhtä suureen vaakaraitaan, joissa on Argentiinan lipun värit taivaansininen (ylempi raita) ja valkoinen (alempi raita). Vaakunaan on kuvattu yhteenpuristetut kädet (symboloi Argentiinan provinssien yhtenäisyyttä) ja keppi, jonka päällä on fryygialaismyssy. Keppi symboloi voimaa ja halua puolustaa Argentiinaa ja fryygialaismyssy vapautta. Vaakunan yläpuolella on Argentiinan lipussakin esiintyvä symboli Toukokuun aurinko (Sol de Mayo). Vaakunaa ympäröi voiton ja kunnian symboli laakeriseppele. ==Provinssien vaakuna== Argentiinan maakuntien vaakunat Buenos Airesin vaakuna Buenos Airesin maakunnan vaakuna Catamarcan vaakuna Córdoban vaakuna Corrientesin vaakuna Chacon vaakuna Chubutin vaakuna Entre Ríosin vaakuna Formosan vaakuna Jujuyn vaakuna La Pampan vaakuna La Riojan vaakuna Mendozan vaakuna Misionesin vaakuna Neuquénin vaakuna Río Negron vaakuna Saltan vaakuna San Juanin vaakuna San Luisin vaakuna Santa Cruzin vaakuna Santa Fen vaakuna Santiago del Esteron vaakuna Tulimaan vaakuna Tucumánin vaakuna == Lähteet == Luokka:Valtioiden vaakunat vaakuna
Georgi Todorov

Georgi Todorov (, s. 4. joulukuuta 1952) on entinen bulgarialainen painonnostaja ja olympiamitalisti. Todorov saavutti hopeaa Montréalin 1976 olympialaisissa alle 60-kiloisten sarjassa tuloksella 280 kg. Hän nosti tempauksessa 122,5 kg ja työnnössä 157,5 kg. Neljä vuotta aiemmin Münchenin olympialaisissa hän sijoittui alle 56-kiloisten sarjassa kahdeksanneksi tuloksella 350 kg, joka koostui 110 kilon punnerrus-, 100 kilon tempaus- ja 140 kilon työntötuloksesta. Todorov voitti sekä maailmanmestaruuden että Euroopan-mestaruuden alle 60-kiloisten sarjassa vuosina 1974 ja 1975. Lisäksi hän saavutti alle 56 kilon ja alle 60 kilon sarjojen yhteistuloskilpailuissa kaikkiaan kolme MM-hopeaa, kolme EM-hopeaa ja yhden EM-pronssin. Hän teki vuosina 1974–1976 kuusi maailmanennätystä, joista kolme yhteistuloksessa. == Lähteet == * * == Viitteet == Luokka:Bulgarialaiset olympiamitalistit Luokka:Bulgarialaiset painonnostajat Luokka:Vuonna 1952 syntyneet Luokka:Elävät henkilöt
Kikiyaon

Kikiyaon (kirjoitetaan joskus myös muodossa Kikiyoun tai Kikiyan) on länsiafrikkalaiseen kansanperinteeseen kuuluva taruolento ja lentävä kryptidi. Olennon kerrotaan muistuttavan jättiläismäistä, yli puolentoista metrin pituista pöllöä, jolla on iso nokka ja suuret kynnet. Sillä on kuitenkin joitakin apinaa muistuttavia ominaisuuksia, kuten pitkät ja lihaksikkaat jalat. Erikoisuuksina sillä on terävä olkanivel, jota se käyttää aseena puolustautuessaan, sekä voimakas haju. Joidenkin havaintojen mukaan sillä olisi lyhyt vihertävänharmaa karvoitus ja lyhyt häntä. Paikallisten asukkaiden uskomuksissa Kikiyaon on toisaalta myös epäonnea aiheuttava henkiolento. Suurin osa olentoa koskevista väitetyistä havainnoista on tehty Gambiajoen alajuoksun varrella kasvavissa metsissä Gambiassa. Myytti Kikiyaonista tunnetaan myös Senegalin alueella. Lintu oleilee yleensä korkeiden puiden latvustoissa. Tavallisista pöllöistä poiketen Kikiyaon on liikkeellä sekä päivisin että öisin. Sillä väitetään olevan kovaääninen kutsuhuuto, joka kuuluu kilometrien päähän. Myytit Kikiyaonista pohjautuvat todennäköisesti alueella eläviin tavallisiin pöllöihin, kuten kalapöllöön, joiden kokoa on liioiteltu. Sana kikiyaon merkitsee paikallisessa kielessä pöllöä. == Lähteet == * Syfy.com: Ninki Nanka and Kikiyaon * Africa Dreaming: Terrible & Terrifying Creatures * Meta-religion.com: Kikiyaon * Unsolvedmysteries.com: Gambia's avian humanoids? Luokka:Kryptozoologia Luokka:Taruolennot Luokka:Gambialainen kulttuuri Luokka:Senegal
Janko Rusev

Janko Rusev (, s. 1. joulukuuta 1958 Ivanski, Šumen, Bulgaria) on entinen bulgarialainen painonnostaja ja olympiavoittaja. Rusev voitti kultaa Moskovan 1980 olympialaisissa alle 67,5-kiloisten sarjassa maailmanennätystuloksella 342,5 kg. Hän nosti tempauksessa 147,5 kg ja työnnössä maailmanennätyksen 195 kg. Rusev voitti maailmanmestaruuden alle 67,5-kiloisten sarjassa vuosina 1978 ja 1979 sekä alle 75-kiloisissa vuosina 1981 ja 1982. Hän voitti Euroopan- mestaruuden alle 67,5-kiloisissa vuosina 1978, 1979 ja 1980 sekä alle 75-kiloisissa vuosina 1981 ja 1982. Lisäksi hän saavutti MM- ja EM-hopeaa vuosina 1977 (alle 60 kg) ja 1983 (alle 67,5 kg). Rusev teki 28 maailmanennätystä vuosina 1977–1982: viisi tempauksessa, kolmetoista työnnössä ja kymmenen yhteistuloksessa. == Lähteet == * * Luokka:Bulgarialaiset olympiavoittajat Luokka:Bulgarialaiset painonnostajat Luokka:Vuonna 1958 syntyneet Luokka:Elävät henkilöt
Perhoslaastari

Perhoslaastari on pienten haavojen sulkemiseen tarkoitettu sidontaväline. Perhoslaastari asetetaan haavakohdan yli ja kiinnitetään ihoon laastarissa olevan liimapinnan avulla. Sen toimintaperiaatteena on puristaa haavan reunat yhteen ja nopeuttaa näin haavan paranemista. Perhoslaastarin etu on se, että sen käyttö ei edellytä lääketieteellistä erityisosaamista. Tämän vuoksi perhoslaastareita on usein ensiapulaukuissa. Myös lääkärit käyttävät perhoslaastareita ja tietyissä tilanteissa niiden käytöllä voidaan välttää haavan ompelu. Useat eri yritykset valmistavat perhoslaastareita ja myyvät niitä eri tuotemerkeillä. ==Katso myös== *Laastari Luokka:Lääketieteelliset hoitotarvikkeet Luokka:Ensihoito
Asen Zlatev

Asen Zlatev (, s. 23. toukokuuta 1960 Plovdiv, Bulgaria) on entinen bulgarialainen painonnostaja ja olympiavoittaja. Zlatev voitti kultaa Moskovan 1980 olympialaisissa alle 75-kiloisten sarjassa maailmanennätystuloksella 360 kg. Hän nosti tempauksessa 160 kg ja työnnössä maailmanennätyksen 200 kg. Zlatev voitti maailmanmestaruuden alle 82,5-kiloisten sarjassa vuosina 1982 ja 1986. Hän voitti Euroopan-mestaruuden alle 75-kiloisissa vuonna 1980 sekä alle 82,5-kiloisissa vuosina 1982, 1984, 1985 ja 1987. Lisäksi hän saavutti yhteistuloskilpailussa kolme MM-hopeaa, yhden MM-pronssin sekä kolme EM-hopeaa vuosina 1981–1987. Zlatev teki urallaan 13 maailmanennätystä: neljä tempauksessa, neljä työnnössä ja viisi yhteistuloksessa. == Lähteet == * * Luokka:Bulgarialaiset olympiavoittajat Luokka:Bulgarialaiset painonnostajat Luokka:Vuonna 1960 syntyneet Luokka:Elävät henkilöt
Zulu-sota

Zulu-sota käytiin Brittiläisen imperiumin ja eteläafrikkalaisten zulujen välillä 11. tammikuuta – 4. heinäkuuta 1879. Sota tunnetaan muutamista erittäin verisistä taisteluista, kuten Isandlwanan ja Ulundin taistelut. Sota opetti siirtomaavalloille, ettei alkuasukaskansojen taistelukykyä tule aliarvioida. Sota kuitenkin päättyi zulujen tappioon ja zulujen kuningaskunnan tuhoon. ==Zulu-sota kulttuurissa== Zulu-sodan Isandlwanan taistelusta on tehty kaksi tunnettua elokuvaa: Zulu (1964) ja Taistelu aamunkoitteessa (Zulu Dawn, 1979). Ruotsalainen power metal -yhtye Sabaton on tehnyt zulu-sodasta kertovan kappaleen Rorke’s Drift vuonna 2016 julkaistulle The Last Stand -albumilleen. ==Lähteet== ==Aiheesta muualla== * Zulu-sodasta kertovaa materiaalia * Luokka:Seulonnan keskeiset artikkelit
Jordan Mitkov

Jordan Mitkov (, s. 3. huhtikuuta 1956 Asenovgrad, Plovdiv, Bulgaria) on entinen bulgarialainen painonnostaja ja olympiavoittaja. Mitkov voitti kultaa Montréalin 1976 olympialaisissa alle 75-kiloisten sarjassa tuloksella 335 kg. Hän nosti tempauksessa 145 kg ja työnnössä 190 kg. Mitkov saavutti Moskovassa 1975 MM- ja EM-hopeaa alle 75-kiloisten sarjassa. Seuraavana vuonna hän saavutti samassa sarjassa Itä-Berliinissä EM-pronssia ja voitti vuonna 1979 Varnassa Euroopan-mestaruuden. Mitkov teki neljä maailmanennätystä vuosina 1976–1980: yhden tempauksessa, kaksi työnnössä sekä yhden yhteistuloksessa. == Lähteet == * * Luokka:Bulgarialaiset olympiavoittajat Luokka:Bulgarialaiset painonnostajat Luokka:Vuonna 1956 syntyneet Luokka:Elävät henkilöt
Conquest (yhtye)

Conquest on suomalainen, progressiivista ja melodista metallia sekä hard rockia esittävä yhtye. Yhtyettä ei tule sekoittaa samannimiseen ukrainalaiseen metalliyhtyeeseen. ==Historiaa== Conquest juontaa juurensa Room Seven -yhtyeeseen, jossa Peter James Goodman (laulu) ja Heikki Warma (kitarat) tapasivat toisensa. Mukaan liittyivät myös Stratovariuksen entinen rumpali Tuomo Lassila sekä Tarotin ja nykyisen Nightwishin basisti Marco Hietala. Pian yhtyeen perustamisen jälkeen, vuonna 1998, julkaistiin albumi Worlds Apart. Yhtye ajautui kuitenkin vaikeuksiin levy-yhtiönsä kanssa, eikä levyn jakelua saatu järjestetyksi halutulla tavalla Suomessa. Yhtye oli aktiivinen vuosina 1998–2002, mutta Hietala joutui jättämään sen päätettyään keskittyä Nightwishiin ja omaan Tarot-yhtyeeseensä. Viimein vuonna 2006 Conquestiin löydettiin uusi basisti, Eero Uurtimo, ja yhtye oli taas voimissaan. 2000-luvun lopulta lähtien yhtye esiintyi ajoittain uudelleen erilaisissa kokoonpanoissa. Uusi albumi The Harvest julkaistiin Suomessa vuoden 2011 elokuussa. Sen bonuskappaleena on Peterin 1980-luvulla Pegasos-nimellä julkaiseman harvinaisen omakustanne-EP:n nimikappale uutena versiona. Uusi levy seurailee osin edeltäjänsä jälkiä melodisen metallin tyylisuunnalla, mutta on musiikillisesti vähemmän progressiivista. ==Kokoonpano== ===Nykyinen kokoonpano=== *Peter James Goodman – Laulu *Kasperi Heikkinen – Kitara *Tuomas Seppälä – Koskettimet, kitara *Janne Laviranta – Bassokitara *Ville Siuruainen – Rummut Monet alkuperäisen kokoonpanon jäsenet vierailevat myös uudella levyllä, muun muassa Marco Hietala laulussa ja taustalaulussa. ===Kokoonpano 1998–2002=== *Peter James Goodman – Laulu *Marco Hietala – Basso, laulu, taustalaulu *Heikki Warma – Kitarat *Pate Kivinen – Koskettimet *Tuomo Lassila – Rummut ===Entiset jäsenet=== *Eero Uurtimo – Basso *Marco Hietala – Basso, laulu, taustalaulu *Heikki Warma – Kitarat *Pate Kivinen – Koskettimet *Tuomo Lassila – Rummut *Juha Huhta – Koskettimet ==Julkaisut== ;Albumit * Worlds Apart (1999) * The Harvest (2011) ;Muut * Slave to the Power: The Iron Maiden Tribute (kappale ”The Evil That Men Do”, 2000) ==Lähteet== * * Conquest Facebookissa ==Aiheesta muualla== * www.conquestband.net Yhtyeen kotisivut Luokka:Suomalaiset progressiiviset metalliyhtyeet
Lennox Kilgour

Lennox Stanislaus Kilgour (15. huhtikuuta 1927 Port of Spain, Trinidad ja Tobago – 2004) oli trinidadtobagolainen painonnostaja ja olympiamitalisti. Kilgour saavutti pronssia Helsingin 1952 olympialaisissa alle 90-kiloisten sarjassa tuloksella 402,5 kg. Hän on Rodney Wilkesin ohella maansa ainoa painonnoston olympiamitalisti. Melbournen 1956 olympialaisissa hän sijoittui seitsemänneksi tuloksella 390 kg. Kilgour ei osallistunut kertaakaan MM- kilpailuihin, koska ne järjestettiin Euroopassa eikä hänen kotimaansa liitolla ollut varaa matkakustannuksiin. Vancouverissa 1954 järjestetyissä Kansainyhteisön kisoissa hän saavutti hopeaa. == Lähteet == * * Luokka:Trinidadtobagolaiset olympiamitalistit Luokka:Trinidadtobagolaiset painonnostajat Luokka:Vuonna 1927 syntyneet Luokka:Vuonna 2004 kuolleet
Antibioottiripuli

Antibioottiripuli on Clostridium difficile -bakteerin aiheuttama tauti. Tauti johtuu yleensä antibioottien seurauksena alkaneesta bakteerin ylikasvusta, ja hoitona on antibioottien lopettaminen.Antibioottiripuli ja sen hoito Muita mahdollisia hoitoja ovat antibiootit tai ulosteensiirto.Ulosteensiirrosta apu antibioottiripuliin Bakteeri voi aiheuttaa huonokuntoisilla kuolemaan johtavan veriripulin. ==Lähteet== ==Aiheesta muualla== *Kaleva: Antibioottiripuli tappaa satoja Luokka:Ruoansulatuselinten sairaudet
Fantasiaelokuva

Fantasiaelokuva on elokuva, jossa on fantasian elementtejä, kuten taikuutta ja muita yliluonnollisia asioita. Myös fantasiamaailmat ovat usein osa fantasiaelokuvaa. Fantasiaelokuvilla on joitain yhteisiä elementtejä tieteiselokuvien ja kauhuelokuvien kanssa. ==Katso myös== *Luettelo fantasiaelokuvista * Luokka:Elokuvalajityypit
Kaukainen sointi

Kaukainen sointi () on Franz Schrekerin kolminäytöksinen ooppera. Se esitettiin ensimmäistä kertaa 18. elokuuta 1912 Opernhausissa Frankfurt am Mainissa.András Batta: Ooppera, s. 558 (ISBN 3-8290-5833-0) Kapellimestarina oli Ludwig Rottenberg.http://www.universaledition.com/truman/en_templates/view.php3?f_id=4385&spr;=en == Lähteet == Luokka:Saksankieliset oopperat Luokka:1910-luvun musiikkiteokset
BCPL

BCPL () on vanha tietokoneiden ohjelmointikieli, jonka kehitti Martin Richards Cambridgen yliopistossa vuonna 1966. Kieli perustui CPL-kieleen, (), josta poistettiin käännöstä vaikeuttavia tekijöitä, kuten tyyppijärjestelmän säännöt. BCPL-kielestä Ken Thompson kehitti B-kielen, johon Dennis Ritchie lisäsi tyyppijärjestelmän ja antoi sille aluksi nimen NB (New B) sekä alkoi kirjoittaa kääntäjää. Tästä kehittyi C-ohjelmointikieli, jolla Ritchie kirjoitti uudelleen Unix-käyttöjärjestelmän. BCPL oli ensimmäinen "aaltosulku- ohjelmointikieli". Aaltosulkuja (rajatun näppäimistön takia niiden tilalla usein `$(` ja `$)`) käytettiin erottamaan lohkoja. BCPL:n yksiriviset "//"-kommentit hävisivät C-kielestä, mutta tulivat uudelleen käyttöön C++ -kielessä sekä C-kielen standardissa C99. TRIPOS-käyttöjärjestelmä on tehty BCPL-kielellä. == Esimerkki == Kertomien tulostus: GET "libhdr" LET start() = VALOF $( FOR i = 1 TO 5 DO writef("Kertoma(%n) = %i4*n", i, kert(i)) RESULTIS 0 $) AND kert(n) = n=0 -> 1, n*kert(n-1) == Lähteet == == Aiheesta muualla == * BCPL Manuaali (1967) * BCPL manuaali (2016) * Cintpos, siirrettävä TRIPOS * BCPL kääntäjä Luokka:Proseduraaliset ohjelmointikielet
Mihail Petrov (painonnostaja)

Mihail Petrov on entinen bulgarialainen painonnostaja. Hän menestyi 1980-luvulla alle 67,5-kiloisten sarjassa. Petrov voitti maailmanmestaruuden yhteistuloskilpailussa vuosina 1985, 1986 ja 1987. Hän voitti Euroopan- mestaruuden vuonna 1987 sekä saavutti saksalaisen Andreas Behmin takana EM- hopeaa vuosina 1985 ja 1986. == Lähteet == * Luokka:Bulgarialaiset painonnostajat Luokka:Syntymävuosi puuttuu Luokka:Elävät henkilöt
Mirante do Vale

Mirante do Vale on 170 metriä korkea pilvenpiirtäjä São Paulon kaupungissa. Rakentamisaikanaan 1959–1960 Mirante do Vale oli Brasilian korkein rakennus. Rakennuksessa on 51 kerrosta, ja se on valmistettu kokonaisuudessaan betonista. == Lähteet == == Aiheesta muualla == *Mirante do Vale Luokka:Brasilian pilvenpiirtäjät Luokka:São Paulon rakennukset ja rakennelmat
Afganistan olympialaisissa

Afganistan osallistui olympialaisiin ensimmäisen kerran Berliinissä 1936. Yhteensä maa on osallistunut olympialaisiin 13 kertaa. Talviolympialaisiin maa ei ole osallistunut. Afganistanin ainoa olympiamitalisti on taekwondoin Rohullah Nikpai, joka sai Pekingissä 2008 pronssia alle 58-kiloisten sarjassa ja Lontoossa 2012 pronssia alle 68-kiloisten sarjassa. Nesar Ahmad Bahave oli Pekingissä höyhensarjassa seitsemäs ja sijoittui Lontoossa viidenneksi. Pistesijalle, eli kahdeksan parhaan joukkoon, ovat selviytyneet lisäksi maan maahockeyjoukkue, joka oli jaetulla viidennellä sijalla Berliinissä 1936 ja jaetulla seitsemännellä sijalla Lontoossa 1948 sekä vapaapainija Mohammed Ebrahimi, joka sijoittui viidenneksi höyhensarjassa Tokiossa 1964. == Olympiamitalit urheilumuodoittain == == Mitalit kesäolympialaisittain == == Olympiamitalistit == == Lähteet == *
Esson linjavaihde

Esson linjavaihde (, ratakm 267+417) oli Uudenkaupungin radan varressa sijaitseva linjavaihde. Se perustettiin Uudenkaupungin Häpönniemeen vuonna 1968, palvelemaan paikalle perustettua nestekaasun täyttölaitosta. Aikaisemmin Esson omistama laitos lakkautettiin keväällä 2009, kun laitoksen ostanut AGA keskitti toimintonsa Porvooseen. Entisen täyttölaitoksen alueella on myös satama. Esso lakkautettiin linjavaihteena 12. joulukuuta 2011, ja on nykyään osa Hangonsaaren liikennepaikkaa. ==Lähteet== ==Aiheesta muualla== * Kuvia Esson linjavaihteesta Vaunut.org -sivustolla Luokka:Uudenkaupungin rautatieliikennepaikat
Clayton Anderson

Clayton Conrad Anderson (s. 23. helmikuuta 1959 Omaha, Nebraska) on yhdysvaltalainen insinööri ja NASAn astronautti. Lennolle STS-117 laukaistuna hän korvasi 10. kesäkuuta 2007 Sunita Williamsin kansainvälisen avaruusaseman (ISS) Retkikunta 15:n miehistön jäsenenä. Anderson vietti 152 päivää avaruusasemalla. Anderson syntyi Omahassa, mutta pitää Ashlandia Nebraskassa kotikaupunkinaan. Hän on naimisissa Susan Jane Andersonin (o.s. Harreld) kanssa. Heillä on kaksi lasta. ==Koulutus== Anderson valmistui Ashland- Greenwood High Schoolista Ashlandissa, Nebraskassa vuonna 1977; suoritti alemman korkeakoulututkinnon (B. Sc.; Cum Laude) fysiikassa Hastings Collegessa, Nebraskassa vuonna 1981 ja maisterin tutkinnon avaruus- ja ilmailuteknologiasta (Aerospace Engineering) Iowa State Universityssä 1983. ==Ura NASAssa== Anderson liittyi Johnson Space Centeriin vuonna 1983, missä hän suunnitteli varhaisten ISS- ja avaruussukkulalentojen lähestymisratoja. Vuonna 1988 hän siirtyi Mission Operations Directoraten (MOD) palvelukseen Flight Design Managerina johtaen Galileo-avaruusluotaimen (STS-34) radasta vastaavaa tiimiä ja toimien Magellan-luotaimen (STS-30) varamiehistössä. Vuodesta 1993 hän toimi johtotehtävissä lentojen suunnittelussa ja hätäoperaatiokeskuksessa Johnson Space Centerissä. Anderson valittiin NASAn astronauttikoulutukseen kesäkuussa 1998, minkä hän aloitti elokuussa 1998. Hän toimi ISS:n Retkikunta 4:n tukihenkilönä (Crew Support Astronaut) Maassa tarjoten teknistä tukea ISS:n miehistölle ja avustaen heidän perheitään Maassa. Hän toimi myös ISS:n miehistön ja lennonvalvonnan yhteyshenkilönä (CAPCOM). Marraskuussa 2002 hän suoritti avaruuskävelykoulutuksen. Anderson oli kansainvälisen avaruusaseman retkikuntien 12, 13 ja 14 varamiehistössä lentoinsinöörinä. Anderson laukaistiin avaruussukkula Atlantiksella lennon STS-117 tehtäväspesialistina 8. kesäkuuta 2007 ISS:lle Retkikunta 15 ja Retkikunta 16 miehistön jäseneksi. Anderson palasi Maahan avaruussukkula Discoveryn lennolla STS-120 7. marraskuuta 2007 tehtäväspesialistina. Anderson laukaistiin 5. huhtikuuta 2010 kohti kansainvälistä avaruusasemaa (ISS) lennon STS-131 tehtäväspesialistina. Lennon pääasiallisena hyötykuormana tuli olemaan Multi-Purpose Logistics Modulen viimeinen lento. Kuten useat muut avaruuslentäjät hän on radioamatööri suorittaen tutkinnon vuonna 2001 (kutsu KD5PLA).KD5PLA ISS:llä ollessaan hän käytti yhtä avaruusaseman kahdesta amatööriradioasemasta keskustellakseen koululaisten kanssa.For information on ARISS - Amateur Radio on the International Space Station (ISS). ==Lähteet== == Aiheesta muualla == *Clayton Anderson NASAn elämäkerrassa *Spacefacts.de: Clayton Anderson *ISS Training Journals: Clayton Anderson *ISS In-Flight Journals: Clayton Anderson *Andersonin sukkulalentoa STS-131 edeltänyt haastattelu (8.3.2010) *Andersonin sukkulalentoa Retkikunta 15:lle edeltänyt haastattelu (8.5.2007) Luokka:Yhdysvaltalaiset avaruuslentäjät Luokka:Vuonna 1959 syntyneet Luokka:Elävät henkilöt
Albania olympialaisissa

Albania osallistui olympialaisiin ensimmäisen kerran Münchenissä 1972. Seuraavan kerran se oli mukana Barcelonassa 1992, ja on osallistunut kaikkiin kesäolympialaisiin sen jälkeen. Talviolympialaisissa Albania oli mukana ensimmäisen kerran Torinossa 2006. Albania ei ole saavuttanut olympialaisissa yhtään mitalia. Pistesijalle, eli kahdeksan parhaan joukkoon, ovat sijoittuneet painonnostajat Ilirjan Suli, joka oli viides miesten keskisarjassa Sydneyssä 2000, Romela Begaj, joka sijoittui kuudenneksi naisten kevyessä sarjassa Pekingissä 2008, Briken Calja, viides miesten kevyessä sarjassa Rio de Janeirossa 2016 ja Evagjelia Veli, joka oli kahdeksas samojen kisojen naisten höyhensarjassa sekä painija Elis Guri, joka oli kahdeksas Pekingin kisojen kreikkalais-roomalaisen painin raskaassa sarjassa. == Lähteet == *
Ubuntu Cola

Ubuntu Cola on Reilun kaupan sertifioima virvoitusjuoma. Se on tehty Malawissa ja Sambiassa tuotetusta reilun kaupan sokerista. Ubuntu Cola on ensimmäinen reilun kaupan sertifioima kolajuoma Englannissa. Juomaa voi ostaa Englannissa, Irlannissa, Ruotsissa, Norjassa ja Belgiassa. ==Nimi== Kuten Ubuntu Linux- distribuutio, kolajuoma on nimetty afrikkalaisen Ubuntu-filosofian (humaanisuus tai veljeys; hyväntahtoisuus) mukaan, mutta muutoin näillä kahdella ei ole mitään muuta yhteistä. ==Reilu kauppa== Ubuntu Colan sokeri on tuotettu reilun kaupan tuotteena Kasinthulassa, Malawissa and Kaleyassa ja Zambiassa. Reilun kaupan maanviljelijät Kasinthulassa saavat sokerista neljä dollaria päivässä, joka on kuusi kertaa sen maan keskimääräisen palkan verran. Näillä tuloilla he voivat asua tiilitaloissa ja kouluttaa lapsensa. ==Lähteet== ==Aiheesta muualla== Luokka:Virvoitusjuomamerkit Luokka:Reilu kauppa
Amerikan Samoa olympialaisissa

Amerikan Samoa osallistui olympialaisiin ensimmäisen kerran Soulissa 1988 ja on ollut mukana kaikissa kesäolympialaisissa sen jälkeen. Talviolympialaisiin maa on osallistunut kerran, Lillehammerissa 1994. Amerikan Samoa ei ole saavuttanut olympialaisissa yhtään mitalia. Pistesijalle, eli kahdeksan parhaan joukkoon, on sijoittunut nyrkkeilijä Maselino Masoe, joka oli Barcelonassa 1992 jaetulla viidennellä sijalla kevyessä keskisarjassa. == Lähteet == *
Andorra olympialaisissa

Andorra osallistui olympialaisiin ensimmäisen kerran Innsbruckissa 1976, ja on ollut mukana kaikissa kesä- ja talviolympialaisissa sen jälkeen. Maa ei ole saavuttanut olympialaisissa yhtään mitali- tai pistesijaa. Nyrkkeilijä Joan Claudi Montane oli raskaassa keskisarjassa jaetulla yhdeksännellä sijalla Montréalissa 1976. Pyöräilijä Emili Pérez sijoittui Soulissa 1988 yhdeksänneksi miesten maantieajossa. Judoka Daniel García oli jaetulla yhdeksännellä sijalla 66 kg:n painoluokassa Lontoossa 2012. Pariisissa 2024 Andorra sai ensimmäisen pistesijan kun Mònica Dòria sai naisten koskimelonnan C-1 luokassa kuudennen sijan. == Lähteet == *
Skotlannin liigacup

Skotlannin liigacup () on Skotlannin valioliigan ja Skotlannin cupin jälkeen tärkein jalkapallokilpailu Skotlannissa. Se on järjestetty kaudesta 1946–1947 lähtien. Cupin menestynein joukkue on Rangers 27 mestaruudellaan. Kilpailu on avoin Skotlannin valioliigan ja Skotlannin jalkapalloliigan (1.–3. divisioonat) joukkueille. Cup tunnetaan myös nimellä Co-operative Insurance Cup sponsorinsa The Co-operative Insurancen mukaan. Aikaisemmin Bell's, Skol ja Coca-Cola ovat sponsoroineet kilpailua. == Mestarit == * 1947 Rangers * 1948 East Fife * 1949 Rangers * 1950 East Fife * 1951 Motherwell * 1952 Dundee * 1953 Dundee * 1954 East Fife * 1955 Heart of Midlothian * 1956 Aberdeen * 1957 Celtic * 1958 Celtic * 1959 Heart of Midlothian * 1960 Heart of Midlothian * 1961 Rangers * 1962 Rangers * 1963 Heart of Midlothian * 1964 Rangers * 1965 Rangers * 1966 Celtic * 1967 Celtic * 1968 Celtic * 1969 Celtic * 1970 Celtic * 1971 Rangers * 1972 Partick Thistle * 1973 Hibernian * 1974 Dundee * 1975 Celtic * 1976 Rangers * 1977 Aberdeen * 1978 Rangers * 1979 Rangers * 1980 Dundee United * 1981 Dundee United * 1982 Rangers * 1983 Celtic * 1984 Rangers * 1985 Rangers * 1986 Aberdeen * 1987 Rangers * 1988 Rangers * 1989 Rangers * 1990 Aberdeen * 1991 Rangers * 1992 Hibernian * 1993 Rangers * 1994 Rangers * 1995 Raith Rovers * 1996 Aberdeen * 1997 Rangers * 1998 Celtic * 1999 Rangers * 2000 Celtic * 2001 Celtic * 2002 Rangers * 2003 Rangers * 2004 Livingston * 2005 Rangers * 2006 Celtic * 2007 Hibernian * 2008 Rangers * 2009 Celtic * 2010 Rangers * 2011 Rangers * 2012 Kilmarnock * 2013 St. Mirren * 2014 Aberdeen * 2015 Celtic * 2016 Ross County * 2017 Celtic * 2018 Celtic * 2019 Celtic == Eniten voittoja == === Seuroittain === # Seura Voittoja 1 Glasgow Rangers 27 2 Glasgow Celtic 18 3 Aberdeen FC 6 4 Heart of Midlothian FC 4 5 Hibernian FC 3 = Dundee FC 3 = East Fife FC 3 8 Dundee United FC 2 9 Kilmarnock FC 1 = Partick Thistle FC 1 = St. Mirren FC 1 = Motherwell FC 1 = Raith Rovers FC 1 = Livingston FC 1 = Ross County FC 1 == Lähteet == Luokka:Skotlannin jalkapallocupit
Tchirozérine

Tchirozérine on kaupunki Tchirozérinen departementissa Agadezin alueella Nigerissä. Kaupungissa oli vuonna 2001 10 032 asukasta, joista naisia oli 5 027 ja miehiä 5 005. Vuonna 1988 Tchirozérinen väkiluku oli 5 523. Tchirozérinen läheisyydessä hiilikaivoksen luona sijaitsee Société Nigérienne de Charbon d'Anou Ararenin (SONICHAR) kaksi 16 megawatin lämpövoimalaitosyksikköä. Yksiköt käyttävät polttoaineenaan hiiltä. Yksikköjen tuottamaa energiaa johdetaan Agadezin kaupunkiin ja sen lähialueille. Lisäksi Nigerin uraanikaivokset käyttävät voimalaitosyksikköjen energiaa. == Lähteet == Luokka:Nigerin kaupungit Luokka:Tchirozérinen departementti
Salama Kasdaoui

Salama Kasdaoui (, s. 25. marraskuuta 1984 Dahmani, Tunisia) on tunisialainen jalkapalloilija. Laitahyökkääjänä pelaava Kasdaoui edustaa Tunisian pääsarjassa Club Africainia. ==Ura== Kasdaoui aloitti jalkapalloilun Jendouba Sportissa, josta hän siirtyi myöhemmin Espéranceen. Kasdaoui pelasi joukkueessa yhteensä kahden puolen kauden verran kunnes riitaantui joukkueen valmennuksen kanssa kesken kaudella 2007-2008 ja päätti jättää seuran joulukuussa 2007.Salama Kasdaoui quitte l'Espérance S.Tunis Mosaïque FM 4.12.2007 Viitattu 31.12.2009 Kasdaoui löysi kuitenkin heti tammikuussa uuden seuran Kyprokselta, APEP Pitsilian. Hän vietti seurassa yhden kauden ennen palaamistaan kotimaahansa Tunisiaan. Kasdaoui allekirjoitti Stade Tunisienin kanssa vuoden sopimuksen kesällä 2009. Hän pelasi kauden aikana kaksitoista ottelua ja onnistui kerran maalinteossa. Kauden jälkeen Kasdaoui siirtyi JS Kairouaniin, jossa hän pelasi myös yhden kauden. Hän teki tuona aikana seitsemän maalia ja sijoittui Tunisian pääsarjan maalitilastossa kuudenneksi. Elokuussa 2011 Kasdaoui siirtyi CS Sfaxieniin. == Lähteet == * Kawarji ===Viitteet=== Luokka:Tunisialaiset jalkapalloilijat Luokka:Vuonna 1984 syntyneet Luokka:Elävät henkilöt
Coventry Blaze

Coventry Blaze on jääkiekkojoukkue Coventrysta, Englannista. Joukkue pelaa Britannian pääsarjassa Elite Ice Hockey Leaguessa. Kotipelit joukkue pelaa Coventryssa SkyDome-areenalla, johon mahtuu 3 000 katsojaa. Joukkue tunnettiin kausina 1996–2000 nimeltä Solihull Blaze. Coventry voitti Elite Ice Hockey Leaguen mestaruuden kaudella 2009–2010. == Joukkue kaudella 2024–2025 == Maalivahdit Maalivahdit Maalivahdit Maalivahdit Maalivahdit Maalivahdit Numero Kansallisuus Pelaaja Hanskakäsi Sopimus Syntymäpaikka 1 Nolan Kent L 2024 Chestermere, Alberta, Kanada 20 Mat Robson L 2025 Mississauga, Ontario, Kanada 32 Cam Gray L 2025 Woodinville, Washington, Yhdysvallat 40 Will Bray L 2024 Nottingham, Englanti Puolustajat Puolustajat Puolustajat Puolustajat Puolustajat Puolustajat Numero Kansallisuus Pelaaja Kätisyys Sopimus Syntymäpaikka 6 Alexander Kuqali (A) L 2025 Pittsburgh, Pennsylvania, Yhdysvallat 7 Terrance Amorosa L 2025 Kirkland, Québec, Kanada 21 Archie Hazeldine R 2026 Nottingham, Englanti 28 Brady Pouteau L 2025 Oak Bluff, Manitoba, Kanada 52 Billy Thorpe R 2025 Peterborough, Englanti 58 David Clements (A) R 2025 Coventry, Englanti 92 Jakob Stridsberg L 2025 Jönköping, Ruotsi Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Kansallisuus Pelaaja Kätisyys Pelipaikka Sopimus Syntymäpaikka 10 Zach Heintz L H 2025 Wyoming, Michigan, Yhdysvallat 15 Jack Hopkins R KH 2025 Nottingham, Englanti 16 Kim Tallberg L LH 2025 Norrköping, Ruotsi 19 Michael Regush R KH 2025 Surrey, Brittiläinen Kolumbia, Kanada 29 Nick Seitz L H 2025 New York, New York, Yhdysvallat 61 Alessio Luciani L H 2025 Toronto, Ontario, Kanada 64 Brandon Alderson R OLH 2025 Oakville, Ontario, Kanada 71 Morten Jürgens R H 2025 Tallinna, Viro Brynley Capps L KH / OLH 2027 Chelmsford, Englanti Grayson Constable R H 2025 Lethbridge, Alberta, Kanada Jackson Cressey R H 2025 West Vancouver, Brittiläinen Kolumbia, Kanada Chase Gresock R H 2025 Powell, Ohio, Yhdysvallat Zaine McKenzie R OLH / KH 2025 Coventry, Englanti === Joukkueenjohto === * Päävalmentaja & Jääkiekkotoiminnanjohtaja: Danny Stewart * Apuvalmentaja: Dayle Keen * Huoltopäällikkö: Ethan Kane Lähde: EliteProspectshttps://www.eliteprospects.com/team/816/coventry-blaze Viitattu 29.9.2021. == Lähteet == ==Aiheesta muualla== * Coventry Blazen verkkosivut Luokka:Coventry Luokka:Länsi-Midlandsin urheilu Luokka:Englantilaiset jääkiekkoseurat
Pekka Kainulainen

Juha-Pekka Kainulainen (taiteilijanimi P. Kainulainen, s. 6. lokakuuta 1956 Tampere) on suomalainen taiteilija. Hänen tuotantonsa koostuu piirroksista, maalauksista, teksteistä, lauluista, videoista, veistoksista ja performansseista. Hän on opettanut kuvataidetta Kanneljärven Opiston kuvataidelinjan tuntiopettajana Lohjalla. Hänelle myönnettiin taiteilijaeläke vuonna 2018. Kainulainen on tehnyt sanoituksia Amorphis-yhtyeelle vuoden 2007 Silent Waters -albumista alkaen. Hän tekee sanoitukset suomeksi, ja Erkki Virta ja Ike Vil kääntävät ne yhtyeen laulukielelle englanniksi. Like julkaisi Kainulaisen sanoituksista vuonna 2017 kirjan Taivaan rumpu. == Lähteet == == Aiheesta muualla == * * Pekka Kainulaisen kotisivut * Fono.fi:n tekijähaku Luokka:Suomalaiset sanoittajat Luokka:Suomalaiset taidemaalarit Luokka:Suomalaiset videotaiteilijat Luokka:Vuonna 1956 syntyneet Luokka:Elävät henkilöt Luokka:Suomalaiset performanssitaiteilijat
The Platinum Collection (David Bowien albumi)

The Platinum Collection on David Bowien marraskuussa 2005 julkaistu kolmen CD- levyn kokoelma-albumi, joka sisältää kokoelmat The Best of David Bowie 1969/1974, The Best of David Bowie 1974/1979 ja The Best of David Bowie 1980/1987. The Best of David Bowie 1980/1987 julkaistiin yksittäisenä levynä maaliskuussa 2007. ==Kappaleet== ===CD 1: The Best of David Bowie 1969/1974=== *Kaikki kappaleet kirjoittanut David Bowie, ellei toisin mainita. # # # # # # # # # # # # # # # # # # # # ===CD 2: The Best of David Bowie 1974/1979=== *Kaikki kappaleet kirjoittanut David Bowie, ellei toisin mainita. # # # # # # # # # # # # # # # # # # ===CD 3: The Best of David Bowie 1980/1987=== # # # # # # # # # # # # # # # # # # # ==Lähteet== Luokka:Vuoden 2005 kokoelma-albumit Luokka:David Bowien albumit Luokka:Musiikkiboksit
Hull Stingrays

Hull Stingrays on englantilainen jääkiekkojoukkue Kingston upon Hullista. Se pelaa Ison-Britannian Elite Ice Hockey Leaguessa. Joukkue on aikaisemmin tunnettu nimellä Humberside Seahawks kausina 1988 – 1993, Humberside Hawks kausina 1993 – 1996, Kingston Hawks kausina 1996 – 1999 ja Hull Thunder kausina 1999 – 2003. Nykyinen nimi joukkueella on ollut vuodesta 2003 asti. Stingrays pelaa kotiottelunsa Hull Arena -jäähallissa Kingston upon Hullissa. Hallin katsojakapasiteetti on 2 000. 24.6.2015 joukkue ilmoitti talousvaikeuksistaan ja konkurssista. [1] == Joukkue kaudella 2015–2016 == Maalivahdit Maalivahdit Maalivahdit Maalivahdit Maalivahdit Maalivahdit Numero Kansallisuus Pelaaja Hanskakäsi Sopimus Syntymäpaikka 1 David Good Juniori Puolustajat Puolustajat Puolustajat Puolustajat Puolustajat Puolustajat Numero Kansallisuus Pelaaja Kätisyys Sopimus Syntymäpaikka 14 Tom Ralph R 2015 Kingston upon Hull, Englanti 18 Thomas Stubley Juniori 22 Brendan Jamison R 2015 Allison Park, Pennsylvania, Yhdysvallat Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Kansallisuus Pelaaja Kätisyys Pelipaikka Sopimus Syntymäpaikka 7 Cory Tanaka L KH 2015 Stouffville, Ontario, Kanada 16 Samuel Towner R KH 2016 Hull, Englanti 17 Jordan Knox L OLH 2015 Tignish, Prinssi Edwardin saari, Kanada 73 Will Frederick R H 2015 Allison Park, Pennsylvania, Kanada Jeff Hayes L KH 2016 Ottawa, Ontario, Kanada Brett Switzer L KH 2016 Calgary, Alberta, Kanada Hugo Turcotte L KH 2015 Laval, Québec, Kanada ==Aiheesta muualla== *Hull Stingraysin viralliset kotisivut Luokka:Englantilaiset jääkiekkoseurat Luokka:East Riding of Yorkshire
Repentigny

Repentigny on 76 237 asukkaan (2006) kaupunki Québecin provinssissa Kanadassa. Kaupunki sijaitsee Rivière des Prairies- ja Saint Lawrence -joen yhtymäkohdassa Montréalinsaaren pohjoispuolella ja kuuluu Montréalin metropolialueeseen. == Historia == Pierre Le Gardeur perusti kaupungin vuonna 1670, . Repentigny on päätepiste historialliselle Chemin du Roy -tielle, jonka toinen pää on Québecin kaupungissa. Vuonna 2002 Repentigny yhdistyi läheisen, pienemmän Le Gardeurin kaupungin kanssa. == Ystävyyskaupungit == Kaupungilla on kaksi ystävyyskaupunkia. Molemmat niistä sijaitsevat Ranskassa. * Bergerac, Dordogne, * Évry, Essonne, == Lähteet == Luokka:Québecin kaupungit
Päivien kimallus (äänite)

Päivien kimallus on Hollola Singersien studiolevy vuodelta 1997. Levyllä on mukana Jukka Kuoppamäki neljällä raidalla laulaen sooloa. ==Kappaleet== # Hollola Singers - Kultakaloja (3:28) # Hollola Singers - Jukka Kuoppamäki - Ruiskaunokkeja ja kieloja (2:47) # Hollola Singers - Sulhasmies (2:46) # Hollola Singers - Ainoa elämän loppuun (2:56) # Hollola Singers - Jukka Kuoppamäki - Toisen katse (3:36) # Hollola Singers - Et voi unohtaa (3:21) # Hollola Singers - Sydäntango (3:27) # Hollola Singers - Jukka Kuoppamäki - Päivien kimallus (3:03) # Hollola Singers - Kahden laulu (2:48) # Hollola Singers - Toivo silloin (2:53) # Hollola Singers - Jukka Kuoppamäki - Satulinna (4:15) # Hollola Singers - Näkemiin (3:39) Luokka:Vuoden 1997 albumit Luokka:Suomalaiset albumit
ISelectBowie

iSelectBowie on David Bowien vuonna 2008 julkaistu kokoelma-albumi. Levyn nimi juontaa juurensa siitä, että Bowie on itse valinnut sille sisältyvät kappaleet. Albumille sisältyy kappale "Some Are", joka oli aiemmin saatavilla ainoastaan albumin Low vuoden 1991 uusintapainoksen bonuskappaleena. == Kappaleet == Kaikki kappaleet kirjoittanut David Bowie. # # # # # # # # # # # # Luokka:Vuoden 2008 kokoelma-albumit Luokka:David Bowien albumit
David Nelson

David Nelson (24. lokakuuta 1936 New York, New York – 11. tammikuuta 2011) oli yhdysvaltalainen näyttelijä, ohjaaja ja tuottaja. Yhdessä vanhempiensa Ozzie ja Harriet Nelsonin ja veljensä Ricky Nelsonin kanssa hän näytteli radio- ja televisiokomediasarjassa The Adventures of Ozzie and Harriet, jota esitettiin radiossa 1944–1954 ja televisiossa 1952–1966. Sarjan aikana Nelson näytteli joissain suuren budjetin elokuvissa, kuten Peyton Place – vihan tyyssija, mutta sen päättymisen jälkeen hän siirtyi tuottamaan ja ohjaamaan pääasiassa mainoksia ja halpaelokuvia. Hänen satunnaisiin myöhempiin näyttelijäsuorituksiinsa kuuluu muun muassa rooli elokuvassa Cry-Baby. David Nelson on saanut tähden Hollywood Walk of Famelle. Hän kuoli paksusuolen syöpään 74-vuotiaana. == Lähteet == Luokka:Yhdysvaltalaiset radionäyttelijät Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Yhdysvaltalaiset elokuvaohjaajat Luokka:Hollywood Walk of Fame Luokka:Vuonna 1936 syntyneet Luokka:Vuonna 2011 kuolleet Luokka:Yhdysvaltalaiset lapsinäyttelijät
A. I. Routio

Ahti Ilmari (A. I.) Routio (31. maaliskuuta 1925 Toijala – 3. huhtikuuta 2014 HelsinkiPaula Holmila. Kriitikko oli avarakatseinen konservatiivi. Helsingin Sanomat 5.5.2014 s. B 13) oli suomalainen taidekriitikko ja nuortenkirjailija. Hän käytti myös nimimerkkiä Mikko Mykkänen. Routio valmistui taidemaalariksi mutta siirtyi myöhemmin kritiikin pariin. Hän aloitti kriitikkona Kauppalehdessä. Routio toimi Uuden Suomen ja Kauppalehden kuvataidekriitikkona 20 vuotta 1970- ja 1980-luvuilla. == Teoksia == * Kolme poikaa ja Musta Rudolf : nuorison jännityskirja. Gummeruksen nuorten kirjasto 32. Gummerus 1957 (nimimerkillä Mikko Mykkänen) * Hurjapää puussa. Nuorten toivekirjasto 156. WSOY 1964 * Minne menet kuvataide? : pahaa puhetta uusista ismeistä. WSOY 1966 == Lähteet == * ===Viitteet=== Luokka:Suomalaiset taidemaalarit Luokka:Suomalaiset taidekriitikot Luokka:Suomalaiset lasten- ja nuortenkirjailijat Luokka:Vuonna 1925 syntyneet Luokka:Vuonna 2014 kuolleet